2023

*Η παρούσα σελίδα αφορά το έτος 2023 κατά το [[Γρηγοριανό ημερολόγιο]]*

Το έτος **2023** άρχισε την ημέρα Κυριακή σύμφωνα με το Γρηγοριανό ημερολόγιο. Είναι το 2023ο έτος της Χριστιανικής Χρονολογίας, η 23η χρονιά της 3ης χιλιετίας και του 21ου αιώνα, η 4η χρονιά της δεκαετίας του 2020. Ο Οργανισμός Ηνωμένων Εθνών ανακήρυξε το 2023 ως Διεθνές Έτος Κεχριών. Το Υπουργείο Πολιτισμού ανακήρυξε το 2023 ως Λογοτεχνικό Έτος Άλκης Ζέη.

## Γεγονότα
### Ιανουάριος
* 1 Ιανουαρίου 
** Το Ουζμπεκιστάν υιοθετεί πλήρως το λατινικό αλφάβητο.
** Η Κροατία υιοθετεί το ευρώ, και έτσι γίνεται το 20ο κράτος μέλος της Ευρωζώνης. Αυτή είναι και η πρώτη διεύρυνση της ευρωπαϊκής νομισματικής ένωσης από την ένταξη της Λιθουανίας το 2015.
** Η Κροατία γίνεται μέλος της Ζώνης Σένγκεν και γίνεται το 27ο κράτος-μέλος της περιοχής της Ευρώπης όπου τα ταξίδια πραγματοποιούνται χωρίς διαβατήριο. Αυτή είναι η πρώτη διεύρυνση της περιοχής της Ευρώπης για ταξίδια χωρίς διαβατήριο από την ένταξη του Λιχτενστάιν το 2011.
** Ο Λουίς Ινάσιο Λούλα ντα Σίλβα ορκίζεται ως πρόεδρος της Βραζιλίας μετά τη νίκη του επί του Ζαΐρ Μπολσονάρου στον δεύτερο γύρο των εκλογών που έλαβαν χώρα στη Βραζιλία στις 30 Οκτωβρίου 2022. 
* 8 Ιανουαρίου 
** Η Κίνα τερματίζει την καραντίνα για τους διεθνείς ταξιδιώτες μετά από σχεδόν τρία χρόνια πολιτικών για αντιμετώπιση του κορονοϊού.
** Υποστηρικτές του Ζαΐρ Μπολσονάρου κάνουν έφοδο στο κτίριο ονόματι *Πλατεία των Τριών Εξουσιών*, όπου εκεί στεγάζεται το Εθνικό Κογκρέσο της Βραζιλίας.
* 15 Ιανουαρίου – Η Πτήση 691 της Yeti Airlines συντρίβεται ενώ προσεγγίζει την Ποχάρα του Νεπάλ, σκοτώνοντας και τους 72 επιβαίνοντες.
* 17 Ιανουαρίου – Ο Νγκουγιέν Σουάν Φουκ παραιτείται από Πρόεδρος του Βιετνάμ εν μέσω πολλών πρόσφατων σκανδάλων στην την κυβέρνηση.
* 18 Ιανουαρίου - Γενικές εκλογές στην Αντίγκουα και Μπαρμπούντα 2023: Ο κάτοχος της πρωθυπουργίας Γκαστόν Μπράουν εκλέγεται για τρίτη θητεία.
* 20 Ιανουαρίου – Το Κοινοβούλιο του Τρινιδάδ και Τομπάγκο εκλέγει την πρώην  πρόεδρο της γερουσίας Κριστίν Κανγκάλου ως πρόεδρος της χώρας με ψήφους 48 προς 22.
* 25 Ιανουαρίου – Ο Κρις Χίπκινς διαδέχεται την Τζασίντα Άρντερν ως πρωθυπουργός της Νέας Ζηλανδίας , έξι ημέρες αφότου ανακοίνωσε την παραίτησή της.
* 27 Ιανουαρίου – Εκτεταμένες αναταραχές ξέσπασαν στο Ισραήλ έπειτα από την ισραηλινή επιδρομή στην Τζενίν που άφησε νεκρούς εννέα Παλαιστίνιους. Έπειτα από αυτό, εκτοξεύονται εμπρηστικά αερόστατα σε κατοικημένες περιοχές του Ισραήλ. Το Ισραήλ απαντά με στοχευμένες αεροπορικές επιδρομές. Αργότερα την ίδια μέρα, επτά Εβραίοι πολίτες σκοτώνονται από πυρά σε μια συναγωγή της Ανατολικής Ιερουσαλήμ σε μια επίθεση αντιποίνων.
* 27 Ιανουαρίου–28 Ιανουαρίου – Διενεργείται ο δεύτερος γύρος των προεδρικών εκλογών στην Τσεχία, με τον Πετρ Πάβελ να ανακηρύσσεται νικητής.
* 30 Ιανουαρίου – Μια βομβιστική επίθεση αυτοκτονίας μέσα σε ένα τζαμί στο Πεσαβάρ της Κάιμπερ Παχτούνχβα, στο Πακιστάν, σκοτώνει τουλάχιστον 95 άτομα και τραυματίζει περισσότερα από 223 άλλα.

### Φεβρουάριος
* 2 Φεβρουαρίου –Η Ευρωπαϊκή Κεντρική Τράπεζα και η Τράπεζα της Αγγλίας αυξάνουν τα επιτόκιά τους κατά 0,5 ποσοστιαίες μονάδες για να καταπολεμήσουν τον πληθωρισμό, μία ημέρα αφότου η Ομοσπονδιακή Τράπεζα των ΗΠΑ αυξήσει το ομοσπονδιακό επιτόκιο κεφαλαίων κατά 0,25 ποσοστιαίες μονάδες. 
* 3 Φεβρουαρίου – Οι ΗΠΑ ανακοινώνουν ότι παρακολουθούν φερόμενα κινεζικά κατασκοπευτικά αερόστατα πάνω από την Αμερική, με ένα να παρασύρεται από το Γιούκον στην Νότια Καρολίνα πριν καταρριφθεί την επόμενη μέρα και ένα δεύτερο να αιωρείται πάνω από την Κολομβία και τη Βραζιλία.
* 5 Φεβρουαρίου – Διεξάγονται οι Κυπριακές προεδρικές εκλογές 2023, τις οποίες κερδίζει ο Νίκος Χριστοδουλίδης.
* 6 Φεβρουαρίου – Γίνεται ένας σεισμός στην Τουρκία και στη Συρία, ο οποίος προκάλεσε τον θάνατο 54.000 ατόμων και τον τραυματισμό περισσότερων από 122.000 ατόμων, με μέγεθος 7,8 Ρίχτερ. Και μετα από 9 ώρες αργότερα, δευτερος σεισμος με μεγεθος 7,5 Ρίχτερ.
* 13 Φεβρουαρίου – Διεξάγονται οι προεδρικές εκλογές του Μπαγκλαντές 2023 που είχαν προγραμματιστεί για τις 19 Φεβρουαρίου, με τον Σαχαμπουντίν Τσούπου του Συνδέσμου Αγουόμι, τον μόνο υποψήφιο, να εκλέγεται χωρίς αντίπαλο.
* 20 Φεβρουαρίου – Σεισμός μεγέθους 6,4 Ρίχτερ πλήττει την νότια  Τουρκία και γίνεται επίσης αισθητός σε Συρία, Λίβανο και Αίγυπτο.
* 21 Φεβρουαρίου- Ο Ρώσος πρόεδρος Βλαντιμίρ Πούτιν ανακοινώνει ότι η χώρα του αποχωρεί από τη συνθήκη με τις ΗΠΑ για τη μείωση των πυρηνικών όπλων, την New START.
* 25 Φεβρουαρίου – Γενικές εκλογές στη Νιγηρία 2023: Ο Μπόλα Τινούμπου εκλέγεται ως  πρόεδρος της Νιγηρίας, νικώντας τον πρώην αντιπρόεδρο Άτικου Αμπουμπακάρ και τον Πίτερ Όμπι.
* 27 Φεβρουαρίου – Το Ηνωμένο Βασίλειο και η Ευρωπαϊκή Ένωση καταλήγουν σε νέα συμφωνία σχετικά με τροποποιήσεις των όρων του Πρωτοκόλλου Βόρειας Ιρλανδίας.
* 28 Φεβρουαρίου – Από τη σύγκρουση δύο τρένων στη Θεσσαλία σκοτώνονται τουλάχιστον 57 άτομα και δεκάδες άλλων τραυματίζονται, στο χειρότερο σιδηροδρομικό δυστύχημα στα ελληνικά χρονικά.

### Μάρτιος
* 2 Μαρτίου – Η Εθνοσυνέλευση του Βιετνάμ ανακηρύσσει τον Βο Βαν Θουόνγκ νέο πρόεδρο της χώρας αφού έλαβε ποσοστό 98,38% των ψήφων από το βιετναμέζικο κοινοβούλιο.
* 4 Μαρτίου – Τα κράτη μέλη των Ηνωμένων Εθνών συμφωνούν σε ένα νομικό πλαίσιο για τη Συνθήκη Ανοιχτής Θάλασσας, η οποία αποσκοπεί στην προστασία του 30% των ωκεανών της Γης πριν το έτος 2030.
* 5 Μαρτίου – Διεξάγονται οι βουλευτικές εκλογές στην Εσθονία, με τα δύο κεντροδεξιά φιλελεύθερα κόμματα βα κερδίζουν για πρώτη φορά την απόλυτη πλειοψηφία.
* 10 Μαρτίου
**Προεδρικές εκλογές στη Λαϊκή Δημοκρατία της Κίνας 2023: Το Εθνικό Λαϊκό Κογκρέσο επανεκλέγει ομόφωνα τον Σι Τζινπίνγκ ως πρόεδρο της Λαϊκής Δημοκρατίας της Κίνας για μια άνευ προηγουμένου τρίτη θητεία.
**Το Ιράν και η Σαουδική Αραβία συμφωνούν στην επαναφορά των διπλωματικών τους σχέσεων, οι οποίες είχαν διακοπεί το 2016 σε συνομιλίες με πρωτοβουλία της Κίνας.
** Η 16η μεγαλύτερη τράπεζα των ΗΠΑ, η Silicon Valley Bank,  καταρρέει, προξενώντας την χειρότερη τραπεζική κατάρρευση από την οικονομική κρίση του 2008, επηρεάζοντας εταιρίες ανά τον κόσμο.
* 14 Μαρτίου – Ένα ρωσικό μαχητικό αεροσκάφος  Σου-27 αναχαιτίζει και καταστρέφει ένα αμερικανικό MQ-9 Reaper drone και το αναγκάζει να συντριβεί στη Μαύρη Θάλασσα. 
* 17 Μαρτίου – Το Διεθνές Ποινικό Δικαστήριο εκδίδει ένταλμα σύλληψης για τον Ρώσο πρόεδρο Βλαντιμίρ Πούτιν, το πρώτο εναντίον ενός ηγέτη ενός μόνιμου μέλους του Συμβουλίου Ασφαλείας των Ηνωμένων Εθνών.
* 18 Μαρτίου – Από σεισμό μεγέθους 6,8 Ρίχτερ που πλήττει τον νότιο Ισημερινό σκοτώνονται 18 άτομα και τραυματίζονται γύρω στα 500 , ενώ προξενούνται και τεράστιες υλικές ζημιές.
* 19 Μαρτίου – Η ελβετική τράπεζα επενδύσεων UBS Group AG συμφωνεί να αγοράσει την Credit Suisse  για 3 δισ. ελβετικά φράγκα (3,2 δις δολάρια ΗΠΑ), σε μια συμφωνία που επιτεύχθηκε με τη βοήθεια της ελβετικής κυβέρνησης και της ελβετικής Εποπτικής Αρχής των Οικονομικών Αγορών.
* 20 Μαρτίου – Η Διακυβερνητική Επιτροπή για την Αλλαγή του Κλίματος (IPCC) δημοσιοποιεί την μικτή της έκθεση για την 6η αξιολόγηση της κλιματικής αλλαγής.
* 21 Μαρτίου
**Από ισχυρό σεισμό που πλήττει μεγάλο τμήμα του Αφγανιστάν και του Πακιστάν σκοτώνονται 21 άνθρωποι και τραυματίζονται περισσότεροι από άλλοι 400.
**Το Κοινοβούλιο της Ουγκάντας εγκρίνει το νέο νόμο κατά της ομοφυλοφιλίας, σε αναμονή για υπογραφή του από τον πρόεδρο της χώρας, με βάση τον οποίο η ομοφυλοφιλία θα τιμωρείται με ισόβια κάθειρξη ή θάνατο.
* 26 Μαρτίου
** Το NATO καταδικάζει τις δηλώσεις της Ρωσίας  ως "επικίνδυνες" και "ανεύθυνες" έπειτα από την απόφαση του Βλαντιμίρ Πούτιν να εγκαταστήσει τακτικά πυρηνικά όπλα στη Λευκορωσία.
** Μεγάλης κλίμακας αυθόρμητες διαδηλώσεις ξεσπούν σε ολόκληρο το Ισραήλ μετά την απόλυση του υπουργού Άμυνας από τον πρωθυπουργό Μπενιαμίν Νετανιάχου. Ο αποπεμφθείς υπουργός ήταν αντίθετος στο σχέδιο της κυβέρνησης για μεταρρυθμίσεις στο δικαστικό σύστημα.

### Απρίλιος
* 2 Απριλίου
**Οι βουλευτικές εκλογές της Βουλγαρίας διεξάγονται σε μια προσπάθεια να τερματιστεί το πολιτικό αδιέξοδο ως αποτέλεσμα της πολιτική κρίσης που ξεκίνησε το 2021.
**Στον δεύτερο γύρο των μαυροβουνιακών προεδρικών εκλογών, νικητής αναδεικνύεται ο Γιάκοβ Μιλάτοβιτς από το κίνημα Ευρώπη τώρα! και γίνεται ο πρώτος πρόεδρος που δεν εξελέγη με το κόμμα DPS από το 1990 οπότε και εισήχθη ο πολυκομματισμός.
**Διεξάγονται οι φινλανδικές βουλευτικές εκλογές, με το κεντροδεξιό Κόμμα Εθνικού Συνασπισμού με αρχηγό τον Πέτερι Όρπο να συγκεντρώνει τις πιο πολλές ψήφους.
**Διενεργούνται οι βουλευτικές εκλογές στην Ανδόρρα 2023 με το κυβερνών κόμμα Δημοκράτες για την Ανδόρρα με επικεφαλής τον πρωθυπουργό Ζαβιέρ Εσπότ να κερδίζουν τις πιο πολλές έδρες.
**Ο φιλοκυβερνητικός Ρώσος πολεμικός ανταποκριτής Βλαντλέν Τατάρσκι σκοτώνεται σε βομβιστική επίθεση που εκδηλώνεται σε καφετέρια στην Αγία Πετρούπολη και της οποίας ιδιοκτήτης είναι ο ολιγάρχης Γεβγένι Πριγκόζιν. Άλλα 16 άτομα τραυματίζονται.
* 4 Απριλίου – Η Φινλανδία γίνεται το 31ο μέλος του NATO, διπλασιάζοντας τα σύνορα της συμμαχίας με τη Ρωσία.
* 10 Απριλίου – Δύο εμπιστευτικά έγγραφα από το Πεντάγωνο με λεπτομέρειες για την εξωτερική στρατιωτική βοήθεια σχετικά με τη ρωσική εισβολή στην Ουκρανία διαρρέουν μέσω του Διαδικτύου.
* 11 Απριλίου – Στον εμφύλιο πόλεμο της Μιανμάρ τουλάχιστον 100 άτομα - ανάμεσα στα οποία πολλές γυναίκες και παιδιά- σκοτώνονται από την Πολεμική Αεροπορία της Μιανμάρ στο χωριό Παζίγκι.
* 14 Απριλίου – Εκτοξεύεται από τον Ευρωπαϊκό Οργανισμό Διαστήματος (ESA)  η αποστολή Jupiter Icy Moons Explorer (JUICE), η οποία θα ψάξει για ζωή στα παγωμένα φεγγάρια του Δία με αναμενόμενη χρονολογία άφιξης το 2031.
* 15 Απριλίου 
*Τερματίζεται η πυρηνική ενέργεια στη Γερμανία με το κλείσιμο των τριών εναπομείναντων πυρηνικών σταθμών στη χώρα.
**Συγκρούσεις στο Σουδάν το 2023: Ξεσπούν συγκρούσεις ανά το Σουδάν μεταξύ των ενόπλων δυνάμεων του Σουδάν και των παραστρατιωτικών Δυνάμεων Ταχείας Υποστήριξης. Οι RSF καταλαμβάνουν το διεθνές αεροδρόμιο και το προεδρικό μέγαρο του Χαρτούμ.
* 19 Απριλίου – Τουλάχιστον 90 άνθρωποι σκοτώνονται και άλλοι 322 τραυματίζονται σε συντριβή πλήθους κατά τη διάρκεια φιλανθρωπικής εκδήλωσης για το Ραμαζάνι στη Σαναά της Υεμένης.  
* 20 Απριλίου – Ο πύραλος SpaceX's Starship, ο μεγαλύτερος και ισχυρότερος ποτ έχει κατασκευαστεί ποτέ, εκτοξεύεται για δοκιμαστική πτήση από βάση στην Μπόκα Τσίκα του Τέξας. Εκρήγνυται 4 λεπτά μετά την εκτόξευσή του.
* 25 Απριλίου – Ανακαλύπτεται μια μαζική αυτοκτονία μελών αίρεσης στο δάσος Σακαχόλα, στην Κένυα. Βρίσκονται 240 πιστοί της αίρεσης σε τάφους μέσα στο δάσος. Περισσότερα από άλλα 613 άτομα εξακολουθούν να αγνοούνται.
* 30 Απριλίου –Διεξάγονται οι γενικές εκλογές στην Παραγουάης 2023, με τον υποψήφιο του Κόμματος Κολοράδο Σαντιάγο Πένια να  εκλέγεται πρόεδρος της Παραγουάης, κερδίζοντας σαρωτική νίκη.

### Μάιος
* 1 Μαΐου – τραπεζική κρίση 2023: Η First Republic Bank με έδρα το Σαν Φρανσίσκο καταρρέει και εξαγοράζεται από την FDIC των ΗΠΑ στην JPMorgan Chase για 10,7 δισεκατομμύρια δολάρια. Η κατάρρευση ξεπερνά την κατάρρευση του Μαρτίου της Silicon Valley Bank και έγινε η δεύτερη μεγαλύτερη τραπεζική πτώση στην ιστορία των ΗΠΑ.
* 4 Μαΐου – Σειρά πλημμυρών και κατολισθήσεων πλήττει χωριά στην ανατολική Λαϊκή Δημοκρατία του Κονγκό, με αποτέλεσμα πάνω από 400 θανάτους.
* 5 Μαΐου – Ο Παγκόσμιος Οργανισμός Υγείας τερματίζει τον παγκόσμιο συναγερμό για την COVID-19 αλλά συνεχίζει να αναφέρεται σε αυτήν ως πανδημία.
*6 Μαΐου - Στέψη του Καρόλου Γ' και της Καμίλας ως βασιλιά και βασίλισσας του Ηνωμένου Βασιλείου και των άλλων βασιλείων της Κοινοπολιτείας στο Αβαείο του Ουεστμίνστερ στο Λονδίνο.
* 7 Μαΐου – Η Συρία γίνεται εκ νέου δεκτή στον Αραβικό Σύνδεσμο, αφότου η ιδιότητα μέλους της τελούσε σε αναστολή από το 2011.
* 9 Μαΐου – Ο κυκλώνας Μότσα σχηματίζεται στον Ινδικό Ωκεανό, σκοτώνοντας περισσότερους από 400 ανθρώπους και τραυματίζοντας πάνω από 700 καθώς πλήττει τη Μιανμάρ και το Μπανγκλαντές.
* 9–13 Μαΐου – Διεξάγεται στο Λίβερπουλ του Ηνωμένου Βασιλείου ο Διαγωνισμός Τραγουδιού Eurovision 2023. Η Σουηδία με τη Λορίν κερδίζει το διαγωνισμό με το τραγούδι "Tattoo". Η Λορίν γίνεται το δεύτερο πρόσωπο και η πρώτη γυναίκα που κερδίζει για δεύτερη φορά το διαγωνισμό.
* 14 Μαΐου
** Διενεργούνται οι Ταϊλανδέζικες βουλευτικές εκλογές 2023, με τα φιλοδημοκρατικά κόμματα όπως το Προχωράμε Μπροστά και το Pheu Thai να κερδίζουν τις περισσότερες έδρες στη Βουλή των Αντιπροσώπων ενώ τα προσκείμενα στο στρατό κόμματα όπως το Palang Pracharat να χάνουν έδρες.
*14 Μαΐου–21 –Διεξάγεται στη Χιροσίμα της Ιαπωνίας η 49η σύνοδος κορυφής των G7. Ο Ουκρανός πρόεδρος Βολοντίμιρ Ζελένσκι φθάνει στην Ιαπωνία την δεύτερη ημέρα της συνόδου κορυφής.
* 21 Μαΐου - Ελληνικές βουλευτικές εκλογές Μαΐου 2023 
* 25 Μαΐου –Δημιουργείται με τη χρήση της τεχνητής νοημοσύνης ένα νέο αντιβιοτικό, το abaucin, ικανό να σκοτώσει το *Acinetobacter baumannii* (ένα από τα 3 superbugs που έχει αναγνωρίσει ο Παγκόσμιος Οργανισμός Υγείας ως απειλή) .

### Ιούνιος

* 2 Ιουνίου - Μια σύγκρουση τρένου στην Οντίσα της Ινδίας έχει ως αποτέλεσμα τουλάχιστον 288 θανάτους και 1.000 άλλους τραυματίες.
* 6 Ιουνίου - Ρωσική εισβολή στην Ουκρανία: Το φράγμα Nova Kakhovka στην ελεγχόμενη από τη Ρωσία περιοχή Χερσώνα καταστρέφεται , απειλώντας την περιοχή με καταστροφικά νερά από πλημμύρες .
* 13 Ιουνίου - Τουλάχιστον 103 άνθρωποι σκοτώνονται όταν μια γαμήλια βάρκα ανατρέπεται στον ποταμό Νίγηρα στην πολιτεία Kwara της Νιγηρίας .
* 14 Ιουνίου
** Οι επιστήμονες αναφέρουν τη δημιουργία του πρώτου συνθετικού ανθρώπινου εμβρύου από βλαστοκύτταρα , χωρίς την ανάγκη για σπέρμα ή κύτταρα ωαρίων .
** Τουλάχιστον 82 άνθρωποι σκοτώνονται και  564 αγνοούνται μετά την ανατροπή λέμβου που μετέφερε μετανάστες στα ανοικτά των ακτών της Πελοποννήσου .
* 18 Ιουνίου – Υποβρύχιο περιστατικό ''Titan'' , ένα υποβρύχιο που το χειριζόταν η OceanGate Expeditions , εξερράγη ενώ προσπαθούσε να δει το ναυάγιο του Τιτανικού, σκοτώνοντας και τα πέντε άτομα που επέβαιναν στο πλοίο, συμπεριλαμβανομένου του συνιδρυτή και διευθύνοντος συμβούλου της εταιρείας, Stockton Rush στον Βόρειο Ατλαντικό Ωκεανό
* 19 Ιουνίου - Η Γενική Συνέλευση των Ηνωμένων Εθνών εγκρίνει ομόφωνα τη Συνθήκη για την Ανοιχτή Θάλασσα, την πρώτη συνθήκη που αποσκοπεί στη θαλάσσια προστασία στα διεθνή ύδατα.
* 20 Ιουνίου -  Τουλάχιστον 46 άνθρωποι σκοτώνονται έπειτα από εξέγερση μεταξύ μελών των συμμοριών MS-13 και Barrio 18 σε γυναικεία φυλακή κοντά στην Τεγκουσιγκάλπα της Ονδούρας.
* 23 Ιουνίου - Ρωσική εισβολή στην Ουκρανία : Η ομάδα Wagner , με επικεφαλής τον Yevgeny Prigozhin , ξεκινά μια ένοπλη σύγκρουση με τον ρωσικό στρατό, καταλαμβάνοντας την πόλη Rostov-on-Don και τμήματα της περιφέρειας Voronezh πριν αποσυρθεί μετά από μια ειρηνευτική συμφωνία με τη μεσολάβηση Λευκορώσων Πρόεδρος Αλεξάντερ Λουκασένκο .
* 25 Ιουνίου
** Γενικές εκλογές στη Γουατεμάλα 2023 
** Ελληνικές βουλευτικές εκλογές Ιουνίου 2023 
* 30 Ιουνίου – Το Συμβούλιο Ασφαλείας των Ηνωμένων Εθνών ψηφίζει ομόφωνα τον τερματισμό της MINUSMA, της ειρηνευτικής αποστολής του στο Μάλι.

### Ιούλιος
* 3 Ιουλίου - Στη μεγαλύτερη εισβολή του Ισραήλ στη Δυτική Όχθη από τη Δεύτερη Ιντιφάντα, ο ισραηλινός στρατός παρατάσσει χερσαίες δυνάμεις και οπλισμένα μη επανδρωμένα αεροσκάφη στον προσφυγικό καταυλισμό της Τζενίν, σκοτώνοντας 13 άτομα και τραυματίζοντας περισσότερα από 100. Ως αντίποινα για την εισβολή, πραγματοποιείται επίθεση με φερόμενους δράστες τη Χαμάς στο Τελ Αβίβ την επόμενη ημέρα, με εννέα τραυματίες.
*4 Ιουλίου – Το Ιράν γίνεται το 9ο μέλος του Οργανισμού Συνεργασίας της Σαγκάης.
*8 Ιουλίου – Στην Ολλανδία καταρρέει ο κυβερνών συνασπισμός του πρωθυπουργού Μαρκ Ρούτε, ο οποίος ανακοινώνει την επικείμενη παραίτησή του.
*9 Ιουλίου – Η Νέα Ζηλανδία υπογράφει συμφωνία ελεύθερου εμπορίου με την Ευρωπαϊκή Ένωση, αυξάνοντας το διμερές εμπόριο..
*19 Ιουλίου - Ο τυφώνας Ντοκσουρί σχηματίζεται στον ανατολικό Ειρηνικό, και θα έχει ως αποτέλεσμα να σκοτωθούν 137 άτομα στην Νοτιοανατολική Ασία.
*20 Ιουλίου έως 20 Αυγούστου – Το Παγκόσμιο Κύπελλο Ποδοσφαίρου Γυναικών 2023 διεξάγεται στην Αυστραλία και την Νέα Ζηλανδία. Στον τελικό, η Ισπανία κερδίζει με 1-0 την Αγγλία.
*23 Ιουλίου
**Δασικές πυρκαγιές στην Ελλάδα το 2023: Δεκάδες χιλιάδες τουρίστες εγκαταλείπουν τη Ρόδο,  εν μέσω πυρκαγιών και μεγάλου καύσωνα, σε μια από τις μεγαλύτερες εκκενώσεις στην ιστορία της χώρας, όπως λένε οι αξιωματούχοι.
**Ο Δανός ποδηλάτης Γιόνας Βίνγκεγκαρντ κερδίζει τον  Γύρο της Γαλλίας για δεύτερη συνεχόμενη φορά.
**Διενεργούνται οι γενικές εκλογές στην Καμπότζη 2023, με το κυρίαρχο Καμποτζιανό Λαϊκό Κόμμα να διατηρεί τον έλεγχο κάθε έδρας στην Εθνοσυνέλευση.
**Διεξάγονται οι Ισπανικές γενικές εκλογές 2023, με το Λαϊκό Κόμμα να αναδεικνύεται το μεγαλύτερο κόμμα στο Κογκρέσο των Αντιπροσώπων.
*26 Ιουλίου – Ο πρόεδρος Μοχάμεντ Μπαζούμ του Νίγηρα ανατρέπεται με πραξικόπημα αφού μέλη της προεδρικής φρουράς του και των ενόπλων δυνάμεων καταλαμβάνουν τον έλεγχο της χώρας και εγκαθιστούν τον στρατηγό Αμπντουραμάν Τινανί ως ηγέτη της στρατιωτικής χούντας.
*30 Ιουλίου – Στο Πακιστάν σκοτώνονται 63 άτομα και τραυματίζονται περισσότερα από άλλα 200 σε βομβιστική επίθεση αυτοκτονίας στο Χρ του Μπατζάουρ. Το Ισλαμικό Κράτος αναλαμβάνει την ευθύνη για την επίθεση.

### Αύγουστος
*1 Αυγούστου - Παγκόσμια υπερθέρμανση: Καταγράφεται θερμοκρασία-ρεκόρ στους ωκεανούς της Γης 20,96&nbsp;°C (69,73&nbsp;°F), ξεπερνώντας το προηγούμενο ρεκόρ του 2016. Ο Ιούλιος είναι επίσης ο θερμότερος μήνας που έχει καταγραφεί ποτέ για τις μέσες παγκόσμιες θερμοκρασίες επιφανειακού αέρα με σημαντική διαφορά (0,3&nbsp;°C).
*8 Αυγούστου - Πυρκαγιές στη Χαβάη το 2023: 17.000 στρέμματα γης καίγονται και τουλάχιστον 98 άνθρωποι σκοτώνονται, ενώ άλλοι 31 αγνοούνται, όταν ξεσπά μια σειρά πυρκαγιών στο νησί Μάουι στη Χαβάη.
*14 Αυγούστου έως 16 Αυγούστου - Ο αριθμός των νεκρών από τις μάχες στην Τρίπολη μεταξύ της ταξιαρχίας 444 και της ειδικής δύναμης αποτροπής RADA αυξάνεται σε 55 άτομα, ενώ άλλα 146 τραυματίζονται. Η μάχη έληξε μετά την απελευθέρωση ενός διοικητή.
*20 Αυγούστου - Προεδρικές εκλογές στη Γουατεμάλα 2023: Έπειτα από δύο γύρους ψηφοφορίας, ο Μπερνάρντο Αρέβαλο από το κόμμα Semilla εκλέγεται με 58% των ψήφων.
*23 Αυγούστου 
** Το Chandrayaan-3 της Ινδίας γίνεται το πρώτο διαστημόπλοιο που προσγειώνεται κοντά στο νότιο πόλο της Σελήνης, μεταφέροντας ένα σεληνιακό σκάφος προσεδάφισης με το όνομα Vikram και ένα σεληνιακό όχημα με το όνομα Pragyan.
**Ο ηγέτης της Ομάδας Βάγκνερ, Γεβγένι Πριγκόζιν, ο ιδρυτής Ντμίτρι Ούτκιν και άλλοι οκτώ σκοτώνονται όταν το αεροπλάνο τους συντρίβεται στη Ρωσία.
*30 Αυγούστου - Μετά την ανακοίνωση της επανεκλογής του απερχόμενου προέδρου Αλί Μπονγκό Οντιμπά στην προεδρία της Γκαμπόν έπειτα από τις προεδρικές εκλογές του 2023, ο στρατός ανατρέπει τον πρόεδρο σε επιτυχημένο πραξικόπημα και δημιουργεί την Επιτροπή για τη μετάβαση και την αποκατάσταση των θεσμών για να κυβερνήσει τη χώρα, τερματίζοντας την κυριαρχία της οικογένειας Μπονγκό ύστερα από 56 χρόνια στην εξουσία.
* 31 Αυγούστου – Στην Νότια Αφρική από πυρκαγιά σε κτίριο που είχε καταληφθεί από συμμορίες στο Γιοχάνεσμπουργκ σκοτώνονται 77 άτομα και τραυματίζονται περισσότερα από 85.

### Σεπτέμβριος
* 1 Σεπτεμβρίου – Προεδρικές εκλογές στη Σιγκαπούρη 2023: Ο οικονομολόγος και πρώην αντιπρόεδρος της κυβέρνησης Θαρμάν Σανμουγκαράτναμ εκλέγεται ως ο 9ος πρόεδρος της Σιγκαπούρης με ποσοστό άνω του 70%.
* 2 Σεπτεμβρίου – Ο Ινδικός Οργανισμός Διαστημικής Έρευνας (ISRO) εκτοξεύει με επιτυχία το Aditya-L1, την πρώτη αποστολή παρατήρησης της ηλιακής ακτινοβολίας της Ινδίας.
* 8 Σεπτεμβρίου έως 28 Οκτωβρίου – Διεξάγεται στη Γαλλία το Παγκόσμιο Κύπελλο Ράγκμπι για το 2023.
* 8 Σεπτεμβρίου – Από σεισμό 6,9 Ρίχτερ στν επαρχία Μαρακές-Σαφί στο δυτικό Μαρόκο, σκοτώνονται τουλάχιστον 2.960 άτομα και καταστρέφονται πολλά ιστορικά κτήρια.
*9 Σεπτεμβρίου – Στη 18η σύνοδο κορυφής των G20 στο  Νέο Δελχί, η Αφρικανική Ένωση ανακοινώνεται ως το 21ο μόνιμο μέλος της G20.
* 10 Σεπτεμβρίου –Η καταιγίδα Ντανιέλ ενσκήπτει στη Λιβύη, σκοτώνοντας τουλάχιστον 5.000άτομα, ενώ άλλα 10.000 με 100.000 αναφέρονται ως αγνοούμενα. Στην πόλη Ντέρνα καταρρέουν δύο φράγματα με αποτέλεσμα να καταστραφεί το ένα τέταρτο της πόλης.
* 14 Σεπτεμβρίου – Η Ευρωπαϊκή Κεντρική Τράπεζα (ΕΚΤ) αυξάνει τα επιτόκια της ευρωζώνης στο υψηλότερο επίπεδο όλων των εποχών, στο 4%, εν μέσω συνεχιζόμενων πληθωριστικών πιέσεων σε ολόκληρη την ήπειρο.
* 15 Σεπτεμβρίου – Οι United Auto Workers (UAW) αρχίζουν απεργία εναντίον των τριών μεγαλύτερων αμερικανικών αυτοκινητοβιομηχανιών, δηλαδή της Ford, της General Motors και της Stellantis.
* 19 Σεπτεμβρίου – Σύγκρουση στο Ναγκόρνο-Καραμπάχ: Το Αζερμπαϊτζάν εξαπολύει στρατιωτική επίθεση εναντίον της υποστηριζόμενης από την Αρμενία Δημοκρατίας του Αρτσάχ, η οποία καταλήγει σε μια γρήγορη νίκη του Αζερμπαϊτζάν. Διαδηλώσεις ξεσπούν σε ολόκληρη την Αρμενία, το Αρτσάχ ανακοινώνει τη διάλυση των κυβερνητικών θεσμών και πάνω από 100.000 Αρμένιοι εγκαταλείπουν το Ναγκόρνο-Καραμπάχ.
* 20 Σεπτεμβρίου – Αρχαιολόγοι στη Ζάμπια βρίσκουν την παλαιότερη ξύλινη κατασκευή στον κόσμο, που χρονολογείται πριν από 476.000 χρόνια, αποτελούμενη από δύο ξύλινους κορμούς που συνδέονται μεταξύ τους με μια εγκοπή που ασφαλίζει τον ένα κάθετα στον άλλο.
* 21 Σεπτεμβρίου – Ο Ρούπερτ Μέρντοχ ανακοινώνει τη συνταξιοδότησή του και μεταβιβάζει τις επιχειρήσεις του στο γιο του , Λάτσλαν. Ο Μέρντοχ ηγήθηκε της News Corp και της Fox, και πρώην Sky Group.
* 25 Σεπτεμβρίου – Υπολογίζεται ότι 170 άνθρωποι σκοτώνονται και περισσότεροι από 300 τραυματίζονται από έκρηξη σε αποθήκη καυσίμων κοντά στο Στεπανακέρτ του Ναγκόρνο-Καραμπάχ.
* 30 Σεπτεμβρίου – Σλοβακικές βουλευτικές εκλογές 2023: Η Smer, υπό την ηγεσία του πρώην πρωθυπουργού Ρόμπερτ Φίτσο, κερδίζει την πλειοψηφία των εδρών στο Εθνικό Συμβούλιο.

### Οκτώβριος

* 3 Οκτωβρίου – Εκλεγείς στις 8 Ιανουαρίου ο Κέβιν Μακάρθι καθαιρείται από πρόεδρος της Βουλής των Αντιπροσώπων για πρώτη φορά στην αμερικανική ιστορία. Ο Μάικ Τζόνσον  να εκλέγεται νέος πρόεδρος στις 25 Οκτωβρίου.
* 7 Οκτωβρίου
** Πόλεμος Χαμάς-Ισραήλ (2023):  Η Χαμάς εξαπολύει μια εισβολή στο νότιο Ισραήλ από τη Λωρίδα της Γάζας, προκαλώντας στρατιωτική απάντηση από τις Ισραηλινές Δυνάμεις Άμυνας. Το Ισραήλ εξαπολύει πολλές αεροπορικές επιθέσεις στον Λίβανο έπειτα από πυραυλικές επιθέσεις της Χεζμπολάχ και επιπλέον προσπάθειες για εισβολή στο Ισραήλ. Το υπουργικό συμβούλιο ασφαλείας του Ισραήλ κηρύσσει επίσημα πόλεμο για πρώτη φορά μετά τον Πόλεμο του Γιομ Κιπούρ το 1973.
** Σειρά σεισμών σημειώνονται στην επαρχία Χεράτ στο Αφγανιστάν, με αποτέλεσμα να σκοτωθούν πάνω από 1.000 άνθρωποι και να τραυματιστούν σχεδόν 2.000, ενώ οι δονήσεις γίνονται αισθητές στο Ιράν και το Τουρκμενιστάν. Οι σεισμοί είναι οι φονικότεροι στη χώρα από τον σεισμό του 1998.
*14 Οκτωβρίου 
** Δημοψήφισμα Αυστραλιανής Φωνής Ιθαγενών 2023: Η πλειοψηφία των ψηφοφόρων στην Αυστραλία ψηφίζει κατά της ίδρυσης Φωνής Αυτοχθόνων στο Κοινοβούλιο σε δημοψήφισμα αναφορικά με το θέμα.
** Νεοζηλανδικές γενικές εκλογές 2023: Το Εθνικό Κόμμα κερδίζει μια πλειονότητα εδρών υπό τον ηγέτη Κρίστοφερ Λούξον, ενώ το Εργατικό Κόμμα υφίσταται το χειρότερο αποτέλεσμα για κυβερνών κόμμα στη σύγχρονη ιστορία της Νέας Ζηλανδίας.
* 15 Οκτωβρίου
**Γενικές εκλογές στον Ισημερινό 2023: Στον δεύτερο γύρο των γενικών εκλογών του Ισημερινού, ο Ντανιέλ Νομπόα της Εθνικής Δημοκρατικής Δράσης εκλέγεται ο νεότερος Πρόεδρος του Ισημερινού.
** Πολωνικές βουλευτικές εκλογές 2023: Το κόμμα Νόμος και Δικαιοσύνη κερδίζει τις περισσότερες έδρες, αλλά χάνει την πλειοψηφία του.
* 17 Οκτωβρίου – Από έκρηξη στο Αραβικό Νοσοκομείο Αλ Αχλί στη Γάζα,  όπου καταφεύγουν εκτοπισμένοι Παλαιστίνιοι. Αναφέρονται πολλοί νεκροί, αλλά οι εκτιμήσεις ποικίλλουν σημαντικά, από 100 έως 471, ανάλογα με την πηγή.
* 22 Οκτωβρίου – Ελβετικές ομοσπονδιακές εκλογές 2023: Το Ελβετικό Λαϊκό Κόμμα διατηρεί την πλειοψηφία του στο Εθνικό Συμβούλιο.
* 25 Οκτωβρίου – Ο τροπικός κυκλώνας Ότις ενσκήπτει στο Μεξικό, κοντά στο Ακαπούλκο, αφήνοντας το λιγότερο 48 νεκρούς.  Είναι ο ισχυρότερος τυφώνας που έχει πλήξει το Μεξικό, με τους ισχυρότερους ανέμους να φτάνουν τα 165 μίλια/ώρα, ξεπερνώντας τον τυφώνα Πατρίσια του 2015.

### Νοέμβριος
*1 Νοεμβρίου - Πραγματοποιείται στο Ηνωμένο Βασίλειο η πρώτη Σύνοδος Κορυφής για την Ασφάλεια της Τεχνητής Νοημοσύνης, με 28 χώρες να υπογράφουν μια "παγκόσμια πρώτη συμφωνία" για τον τρόπο διαχείρισης των πιο επικίνδυνων μορφών τεχνητής νοημοσύνης.
*2 Νοεμβρίου - Οι Beatles κυκλοφορούν το "Now and Then", το τελευταίο τραγούδι του συγκροτήματος, με αποκατεστημένα φωνητικά από τον Τζον Λένον (1940-1980), καθώς και κιθαριστικά κομμάτια από τον Τζορτζ Χάρισον (1943-2001).
*6 Νοεμβρίου - Πόλεμος Χαμάς-Ισραήλ (2023): Ο αριθμός των νεκρών στη Γάζα φέρεται να έχει ξεπεράσει τις 10.000. Μιλώντας με τον Ισραηλινό πρωθυπουργό Μπενιαμίν Νετανιάχου, ο πρόεδρος των ΗΠΑ Τζο Μπάιντεν ζητά "ανθρωπιστική παύση" στις μάχες για να αυξηθεί η ροή βοήθειας προς τους αμάχους.
*7 Νοεμβρίου - Ο Πορτογάλος πρωθυπουργός Αντόνιο Κόστα ανακοινώνει την επικείμενη παραίτησή του.
*9 Νοεμβρίου - Αμερικανοί χειρουργοί στο NYU Langone Health ανακοινώνουν την πρώτη στον κόσμο μεταμόσχευση ολόκληρου οφθαλμού.
*14-17 Νοεμβρίου - Ο Κινέζος πρόεδρος Σι Τζινπίνγκ επισκέπτεται τις Ηνωμένες Πολιτείες για πρώτη φορά από το 2017 για να πραγματοποιήσει μια σημαντική σύνοδο κορυφής με τον Αμερικανό πρόεδρο Τζο Μπάιντεν. Τόσο η Κίνα όσο και οι ΗΠΑ συμφωνούν να ανοίξουν εκ νέου τις στρατιωτικές τους επικοινωνίες που έχουν ανασταλεί και να συνεργαστούν κατά της αυξανόμενης κλιματικής κρίσης.
*17 Νοεμβρίου - Η παγκόσμια μέση θερμοκρασία υπερβαίνει προσωρινά τους 2&nbsp;°C πάνω από τον προβιομηχανικό μέσο όρο για πρώτη φορά στην καταγεγραμμένη ιστορία.
*19 Νοεμβρίου
**Η Αυστραλία νικά την Ινδία και κατακτά το Παγκόσμιο Κύπελλο Κρίκετ του 2023. 
**Προεδρικές εκλογές στην Αργεντινή (2023):  Μετά τον πρώτο γύρο στις 22 Οκτωβρίου 2023, ο Χαβιέ Μιλέι κερδίζει στον δεύτερο γύρο των προεδρικών εκλογών του 2023 στην Αργεντινή, αναλαμβάνοντας καθήκοντα στις 10 Δεκεμβρίου με αντιπρόεδρο την Βικτόρια Βιγιαρουέλ.
*22 Νοεμβρίου: 
**Το Ισραήλ και η Χαμάς συμφωνούν σε τετραήμερη κατάπαυση του πυρός, την πρώτη παύση των συγκρούσεων από τις 7 Οκτωβρίου, κατά τη διάρκεια της οποίας θα απελευθερωθούν πολλοί Ισραηλινοί όμηροι, με αντάλλαγμα Παλαιστίνιους κρατουμένους. 
**Ολλανδικές γενικές εκλογές (2023):Το ακροδεξιό Κόμμα για την Ελευθερία (PVV) του Γκερτ Βίλντερς κερδίζει τις περισσότερες έδρες.
*24 Νοεμβρίου - Η Σομαλία γίνεται δεκτή ως το όγδοο μέλος της Κοινότητας Ανατολικής Αφρικής, έχοντας υποβάλει αίτηση για ένταξη το 2012.
*30 Νοεμβρίου - Η Βραζιλία ανακοινώνει ότι θα ενταχθεί στον ΟΠΕΚ+ σε μια συνάντηση του οργανισμού για να συζητήσει τη στρατηγική παραγωγής πετρελαίου το 2024. Η Βραζιλία είναι ο μεγαλύτερος παραγωγός πετρελαίου στη Νότια Αμερική, παράγοντας 4,6 εκατομμύρια βαρέλια πετρελαίου και φυσικού αερίου την ημέρα.

### Δεκέμβριος

*3 Δεκεμβρίου – Κρίση στη Γουαγιάνα Εσεκίμπα (2023): Οι κάτοικοι της Βενεζουέλας ψηφίζουν σε ένα συμβολικό δημοψήφισμα για το αν οι ψηφοφόροι συμφωνούν με τη δημιουργία μιας υποδιαίρεσης στο αμφισβητούμενο έδαφος της Γουαγιάνα Εσεκίμπα που βρίσκεται σήμερα υπό τον έλεγχο της γειτονικής Γουιάνας. Οι αναλυτές λένε ότι οι πρακτικές επιπτώσεις του δημοψηφίσματος είναι πιθανό να είναι ελάχιστες.
*6 Δεκεμβρίου – Η Google DeepMind κυκλοφορεί το μοντέλο γλώσσας Gemini Language Model.Το μοντέλο θα ενταχθεί στα υπάρχοντα εργαλεία της Google, μεταξύ των οποίων το Google Search και το Bard.
*10-12 Δεκεμβρίου– Διεξάγονται οι αιγυπτιακές προεδρικές εκλογές του 2023.
*12 Δεκεμβρίου – Στη COP28 στο Ντουμπάι, επιτυγχάνεται συναίνεση για την "σταδιακή απομάκρυνση" των χωρών από τα ορυκτά καύσιμα, η πρώτη τέτοια συμφωνία στην 30χρονη ιστορία της διάσκεψης.
*12-22 Δεκεμβρίου – Το Παγκόσμιο Κύπελλο Ποδοσφαίρου Συλλόγων του 2023 διεξάγεται στη Σαουδική Αραβία. Στον τελικό η Μάντσεστερ Σίτι κερδίζει με 4-0 τη Φλουμινένσε.
*16 Δεκεμβρίου – Ο εμίρης του Κουβέιτ Ναουάφ αλ-Άχμαντ αλ-Τζαμπρ αλ-Σαμπάχ πεθαίνει σε ηλικία 86 ετών και τον διαδέχεται ο δίδυμος αδερφός του,  Μισάλ Αλ-Αχμάντ Αλ-Τζαμπρ Αλ-Σαμπάχ.
* 17 Δεκεμβρίου – Διεξάγονται οι βουλευτικές εκλογές του 2023 στη Σερβία με τον συνασπισμό SNS υπό τον Μίλος Βούτσεβιτς να κερδίζει 128 από τις 250 έδρες της Σερβικής Εθνοσυνέλευσης.
* 18 Δεκεμβρίου
** Ορισμένες ναυτιλιακές εταιρείες, συμπεριλαμβανομένου του πετρελαϊκού γίγαντα BP, ανακοινώνουν την προσωρινή αναστολή των δραστηριοτήτων τους στην Ερυθρά Θάλασσα, λόγω των συνεχιζόμενων επιθέσεων από τους αντάρτες Χούθι σε πλοία.
** Τουλάχιστον 131 άτομα σκοτώνονται και άλλα 16 φέρονται αγνοούμενα έπειτα από σεισμό στη βορειοδυτική Κίνα.
* 20 Δεκεμβρίου – Διεξάγονται οι γενικές εκλογές στη Λαϊκή Δημοκρατία του Κονγκό.
* 21 Δεκεμβρίου
** Το Ευρωπαϊκό Δικαστήριο αποφαίνεται ότι οι απειλές της FIFA και της UEFA για την επιβολή κυρώσεων σε ποδοσφαιρικούς συλλόγους που επιθυμούν να ενταχθούν στην European Super League είναι παράνομες.
** Οι φονικότεροι μαζικοί πυροβολισμοί στην ιστορία της Τσεχικής Δημοκρατίας σημειώνονται σε πανεπιστήμιο της Πράγας, με 15 νεκρούς και 25 τραυματίες.
* 22 Δεκεμβρίου – Πόλεμος Χαμάς-Ισραήλ (2023): Ο αριθμός των νεκρών στη Γάζα φέρεται να έχει ξεπεράσει τις 20.000, σχεδόν το 1% του πληθυσμού της, ξεπερνώντας τις απώλειες στον Αραβοϊσραηλινό πόλεμο του 1948.
* 29 Δεκεμβρίου - Ρωσική εισβολή στην Ουκρανία: Ρωσικές δυνάμεις εκτοξεύουν το μεγαλύτερο κύμα επιθέσεων με drones και με πυραύλους σε πόλεις της Ουκρανίας από την έναρξη του πολέμου σε μια ολονύχτια επίθεση, σκοτώνοντας τουλάχιστον 39 ανθρώπους και τραυματίζοντας τουλάχιστον 160 άλλους.  Η Ουκρανία εκτοξεύει επίθεση με μη επανδρωμένο αεροσκάφος την επόμενη ημέρα, σκοτώνοντας τουλάχιστον 21 ανθρώπους, μεταξύ των οποίων τρία παιδιά, και τραυματίζοντας άλλους 110, μεταξύ των οποίων 17 παιδιά.
* 31 Δεκεμβρίου – Η βασίλισσα Μαργαρίτα Β΄ της Δανίας ανακοινώνει την παραίτησή της, σε ισχύ από τις 14 Ιανουαρίου 2024, έπειτα από 52 χρόνια στο θρόνο.

## Γεγονότα
**Αναλυτικότερα κάθε μήνα**
* Γεγονότα Ιανουαρίου 2023
* Γεγονότα Φεβρουαρίου 2023
* Γεγονότα Μαρτίου 2023
* Γεγονότα Απριλίου 2023
* Γεγονότα Μαΐου 2023
* Γεγονότα Ιουνίου 2023
* Γεγονότα Ιουλίου 2023
* Γεγονότα Αυγούστου 2023
* Γεγονότα Σεπτεμβρίου 2023
* Γεγονότα Οκτωβρίου 2023
* Γεγονότα Νοεμβρίου 2023
* Γεγονότα Δεκεμβρίου 2023

## Γεννήσεις

## Θάνατοι

**Αναλυτικότερα κάθε μήνα**

* Θάνατοι τον Ιανουάριο του 2023
* Θάνατοι τον Φεβρουάριο του 2023
* Θάνατοι τον Μάρτιο του 2023
* Θάνατοι τον Απρίλιο του 2023
* Θάνατοι τον Μάιο του 2023
* Θάνατοι τον Ιούνιο του 2023
* Θάνατοι τον Ιούλιο του 2023
* Θάνατοι τον Αύγουστο του 2023
* Θάνατοι τον Σεπτέμβριο του 2023
* Θάνατοι τον Οκτώβριο του 2023
* Θάνατοι τον Νοέμβριο του 2023
* Θάνατοι τον Δεκέμβριο του 2023

## Παραπομπές



Κατηγορία:21ος αιώνας
Κατηγορία:Έτη